ꠙꠤꠞꠣꠝꠤꠒ

ꠙꠤꠞꠣꠝꠤꠒ ꠪ ꠅꠁꠟ ꠄꠇ ꠙꠇꠣꠞꠞ ꠎꠣꠝꠤꠔꠤꠇ ꠀꠇ꠆ꠞꠤꠔꠤ ꠘꠣꠄ ꠉꠑꠘ ꠎꠣꠞ ꠛꠣꠁꠞꠞ ꠔꠟꠉꠥꠁꠘ ꠔ꠆ꠞꠤꠜꠥꠎꠞꠟꠣꠇꠣꠘ ꠀꠞ ꠎꠣꠞ ꠄꠇꠦꠞꠦ ꠃꠙ꠆ꠞꠦ ꠄꠉꠥ ꠛꠤꠘ꠆ꠖꠥꠞ ꠝꠣꠏꠦ ꠉꠤꠀ ꠟꠣꠉꠦ ⁕ ꠝꠤꠡꠞ ꠙꠤꠞꠣꠝꠤꠒꠞ ⁕ ꠙꠤꠞꠣꠝꠤꠒ ꠄꠉꠥ ꠛꠢꠥꠜꠥꠎꠣꠇꠣꠞꠞ ꠎꠝꠤꠘꠞ ꠃꠙ꠆ꠞꠦ ꠅꠛꠍ꠆ꠕꠤꠔꠅ ⁕ ꠛꠢꠥꠜꠥꠎꠞ ꠃꠙꠞ꠆ꠉꠣꠟꠣꠔ ꠎꠦ ꠊꠘꠛꠡ꠆ꠔꠥꠞ ꠄꠉꠥ ꠡꠤꠞ꠆ꠡꠛꠤꠘ꠆ꠖꠥ ꠕꠣꠇꠦ ꠀꠞ ꠎꠣꠞ ꠛꠣꠎꠥꠞꠔꠟꠉꠣꠟꠣ ꠢꠇꠟꠐꠤ ꠔꠤꠞꠤꠜꠥꠎꠣꠇꠣꠞꠞ ꠨ ꠔꠣꠞꠦ ꠙꠤꠞꠣꠝꠤꠒ ꠇꠄ ⁕ ꠙꠤꠞꠣꠝꠤꠒꠞ ꠎꠝꠤꠉꠣꠟꠣ ꠎꠦꠇꠥꠘꠥ ꠀꠇꠣꠞꠞ ꠛꠢꠥꠜꠥꠎ ꠅꠁꠔ ꠙꠣꠞ ⁕ ꠄꠉꠥ ꠙꠤꠞꠣꠝꠤꠒꠞ ꠇꠝꠙꠇ꠆ꠇꠦ ꠔꠤꠘ꠆ꠐꠣ ꠔꠤꠘꠛꠣꠎꠥꠀꠟꠣ ꠔꠤꠘꠉꠣꠟꠣꠞ ꠛꠣꠎꠥ ꠕꠣꠇꠦ ꠨ ꠝꠣꠘꠤ ꠙꠤꠞꠣꠝꠤꠒꠞ ꠔꠟꠉꠣꠟꠣ ꠟꠂꠀ ꠇꠝꠅꠁꠟꠦꠅ ꠌꠣꠞꠐꠣ ꠔꠟ ꠕꠣꠇꠦ ⁕ ꠌꠣꠁꠞꠛꠣꠎꠥꠀꠟꠣ ꠙꠤꠞꠣꠝꠤꠒ ꠅꠁꠟꠅ ꠄꠝꠘ ꠄꠉꠥ ꠙꠤꠞꠣꠝꠤꠒ ꠎꠦꠐꠣ ꠌꠣꠁꠞꠛꠣꠎꠥꠀꠟꠣ ꠎꠝꠤꠘꠞ ꠃꠙ꠆ꠞꠦ ꠛꠄ ꠀꠞ ꠎꠣꠞ ꠌꠣꠁꠞꠐꠣ ꠔꠤꠘꠇꠥꠘꠤ ꠛꠣꠎꠥ ꠀꠍꠦ ⁕ ꠁ ꠟꠣꠇꠣꠘ ꠙꠤꠞꠣꠝꠤꠒꠞ ꠛꠃꠔꠎꠣꠔ ꠛꠦꠛꠀꠞ ꠀꠍꠦ ⁕ ꠙꠤꠞꠣꠝꠤꠒꠞ ꠘꠇꠡꠣ ꠄꠝꠘꠟꠣꠈꠣꠘ ꠇꠞꠣ ꠅꠄ ꠎꠣꠔꠦ ꠁꠈꠣꠘꠞ ꠛꠦꠡꠤ ꠃꠎꠘ ꠝꠣꠐꠤꠛꠣꠄ ꠕꠣꠇꠦ ꠨ ꠎꠣꠞꠖꠣꠄ ꠄꠞ ꠀꠄꠅꠔꠘ ꠇꠦꠘ꠆ꠖ꠆ꠞꠞ ꠡꠤꠡꠕꠘꠦ ꠟꠝ꠆ꠛꠞ ꠖꠥꠞꠔꠞ ꠌꠣꠁꠞꠜꠣꠉꠞ ꠄꠇꠜꠣꠉꠅ ꠙꠞꠍꠦ ⁕ ꠙꠤꠞꠣꠝꠤꠒ ꠖꠥꠘꠤꠀꠁꠞꠞ ꠙ꠆ꠞꠣꠌꠤꠘ ꠢꠣꠔꠟꠝ꠆ꠛꠞ ꠀꠁꠡ꠆ꠌꠞ꠆ꠎꠞ ꠄꠉꠥ ⁕ ꠙ꠆ꠞꠣꠌꠤꠘ ꠝꠤꠡꠞ ꠡꠣꠡꠘ ꠇꠞꠔꠦꠘ ꠚꠤꠞꠣꠃꠘꠢꠇꠟꠦ ( ꠙ꠆ꠞꠣꠌꠤꠘ ꠝꠤꠡꠞꠞ ꠡꠣꠡꠣꠅꠞꠣ ꠛꠣ ꠞꠣꠎꠣꠁꠘ ) ⁕ ꠔꠣꠘ ꠔꠣꠘꠇꠦ ꠇꠛꠞ ꠛꠣ ꠡꠝꠣꠗꠤ ꠖꠦꠎꠣꠞ ꠎꠘ꠆ꠎꠁ ꠙꠤꠞꠣꠝꠤꠒ ꠘꠤꠞ꠆ꠝꠣꠘ ꠇꠞꠣ ꠅꠄ ⁕ ꠝꠤꠡꠞꠦ ꠢꠥꠞꠥꠛꠠ V☽ ꠉꠥ ꠙꠤꠞꠣꠝꠤꠒ ꠀꠍꠦ ⁕  ꠡꠛꠌꠦ ꠛꠠ ꠀꠞ ꠘꠎꠞꠇꠞꠣ ꠅꠁꠟꠅ ꠉꠤꠎꠣꠞ ꠙꠤꠞꠣꠝꠤꠒ ꠎꠦꠇꠐꠣ ꠈꠥꠚꠥꠞ ꠙꠤꠞꠣꠝꠤꠒ ꠢꠤꠡꠦꠛꠦꠅ ꠘꠣꠝꠇꠞꠣ ⁕ ꠁꠈꠣꠘ ꠔꠂꠀꠞ ꠅꠁꠍꠤꠟ ꠈꠤꠡꠐꠞꠀꠉꠞ ☽000 ꠛꠍ꠆ꠍꠞ ꠀꠉꠦ ⁕ ꠁꠈꠣꠘ ꠙꠦꠞꠣꠄ b8l ꠚꠥꠐ ꠃꠌꠣ ⁕ ꠁꠈꠣꠘ V☽☽ ꠛꠞ꠆ꠉꠚꠥꠐ ꠎꠝꠤꠘꠞ ꠃꠙꠞꠦ ꠛꠣꠘꠣꠁꠟ ⁕ ꠁꠈꠣꠘ ꠔꠂꠀꠞ ꠇꠞꠔꠦ ꠡꠝꠄ ꠟꠣꠉꠍꠤꠟ ꠙꠦꠞꠣꠄ Γ0 ꠛꠍ꠆ꠍꠞ ꠀꠞ ꠇꠣꠝ ꠇꠞꠍꠤꠟꠣ ꠀꠘꠥꠝꠣꠘꠤꠇ l ꠟꠣꠈ ꠝꠣꠁꠘꠡꠦ ⁕ ꠙꠤꠞꠣꠝꠤꠒꠁꠈꠣꠘ ꠔꠂꠀꠞ ꠇꠞꠣ ꠅꠁꠍꠤꠟ ꠛꠤꠡꠣꠟ ꠛꠤꠡꠣꠟ ꠙꠣꠕ꠆ꠞꠞ ꠐꠥꠝꠣꠖꠤ ⁕ ꠙꠣꠕ꠆ꠕꠞ ꠈꠘꠒꠞ ꠄꠇ ꠄꠇꠉꠥꠞ ꠃꠎꠘ ꠀꠍꠤꠟ ꠙꠦꠞꠣꠄ d0 ꠐꠘ ꠨ ꠀꠞ ꠟꠣꠝ꠆ꠛꠦ ꠀꠍꠤꠟ ৩0 ꠕꠘꠦ b0 ꠚꠥꠐꠞ ꠝꠔꠅ ⁕ ꠄꠉꠥꠁꠘ ꠡꠋꠉ꠆ꠞꠅ ꠇꠞꠣ ꠅꠁꠍꠤꠟ ꠖꠥꠞ ꠖꠥꠞꠣꠘ꠆ꠔꠞ ꠙꠣꠀꠠ ꠕꠘꠦ ⁕ ꠙꠣꠕꠞꠞ ꠟꠉꠦ ꠙꠣꠕꠕ꠆ꠞ ꠎꠧꠠꠣ ꠖꠤ ꠖꠤ ꠙꠤꠞꠣꠝꠤꠒ ꠔꠂꠀꠞ ꠇꠞꠣ ꠅꠁꠔꠅ ⁕ ꠌꠣꠁꠞ ꠢꠣꠎꠣꠞ ꠛꠍ꠆ꠍꠞꠞ ꠙꠥꠞꠣꠘꠣ ꠄꠇ ꠡꠝꠣꠗꠤꠔ ꠀꠇꠣ ꠄꠇ ꠌꠤꠔ꠆ꠞꠔ ꠖꠦꠈꠣ ꠉꠦꠍꠦ ꠨ ꠄꠇ ꠛꠤꠡꠣꠟ ꠡ꠆ꠔꠝ꠆ꠜꠇꠦ ꠡ꠆ꠟꠦꠎꠦ ꠇꠞꠦ ꠢꠞꠣꠘꠤ ꠅꠞ ꠪ ꠅꠘꠦꠇ ꠝꠣꠘꠥꠡ ꠞꠡꠤ ꠖꠤ ꠢꠤ ꠡ꠆ꠟꠦꠎ ꠐꠣꠘꠤꠀ ꠘꠤꠞꠣ ⁕  ꠀꠞ ꠔꠣꠘ ꠔꠣꠘ ꠝꠣꠏꠦ ꠄꠇꠎꠘ ꠙꠣꠕ꠆ꠕꠞ ꠕꠘꠦ ꠙꠣꠘꠤ ꠓꠣꠟꠞꠣ ꠛꠣꠟꠥꠞ ꠃꠙꠞꠦ ⁕ ꠄꠞꠟꠣꠉꠤ ꠊꠡꠣꠄ ꠙꠦꠞꠣꠄ ꠅꠞꠗꠦꠇ ꠅꠁ ꠎꠣꠃ ⁕ ꠁꠟꠣꠘ ꠘꠤꠎꠦ ꠎꠣꠀꠞꠎꠣ ꠢꠎꠦꠀꠍꠤꠟ ꠀꠠꠣꠁ ꠐꠘ ꠀꠞꠎꠘꠞ ꠄꠇ ꠄꠇꠐꠣ ꠛꠟꠇ ⁕ "Mark Lehner (). The Complete Pyramids: Solving the Ancient Mysteries. p. 34." Thames & Hudson ⁕

ꠛꠤꠜꠤꠘ꠆ꠘ ꠎꠣꠔꠤ ꠙꠤꠞꠣꠝꠤꠒꠞ ꠡꠁꠋꠉꠣ

ꠙꠤꠞꠣꠝꠤꠒ
ꠇꠥꠘꠥ ꠛꠢꠥꠜꠥꠎꠞ ꠃꠙ꠆ꠞꠦ ꠕꠀ ꠏꠦ ꠊꠘꠛꠡ꠆ꠔꠥꠞ ꠄꠉꠥ ꠃꠙ꠆ꠞꠞꠛꠥꠘ꠆ꠖꠤ ꠕꠣꠇꠦ ꠀꠞ ꠏꠣꠞ ꠛꠣꠎꠥꠞꠔꠟꠉꠣꠟꠣꠞ ꠢꠇꠟ꠆ꠐꠤ ꠔ꠆ꠞꠤꠜꠥꠎꠞ ꠀꠇꠣꠞꠞ ꠁꠔꠣꠞꠦ ꠙꠤꠞꠣꠝꠤꠒ ꠇꠄ ⁕ 

ꠡꠥꠡꠝ ꠙꠤꠞꠣꠝꠤꠒ
ꠎꠦ ꠙꠤꠞꠣꠝꠤꠒꠞ ꠜꠥꠝꠤ ꠡꠥꠡꠝ ꠛꠢꠥꠜꠥꠎ ꠀꠞ ꠛꠣꠎꠥꠞꠛꠔꠟꠉꠣꠟꠣ ꠢꠇꠟꠡꠝꠣꠘ ꠔꠤꠜꠥꠎ ꠔꠣꠁꠟꠦ ꠛꠥꠏꠛꠣ ꠡꠥꠡꠝ ꠙꠤꠞꠣꠝꠤꠒ ⁕ 

ꠙꠤꠞꠣꠝꠤꠒꠞ ꠜꠥꠝꠤ
ꠎꠦ ꠛꠢꠥꠜꠥꠎꠞ ꠃꠙꠞꠦ ꠙꠤꠞꠣꠝꠤꠒ ꠙꠞꠍꠦ ꠨ ꠔꠣꠞꠦ ꠙꠤꠞꠣꠝꠤꠒꠞ ꠜꠥꠝꠤ ꠇꠄ ⁕ 

ꠙꠤꠞꠣꠝꠤꠒꠞ ꠙꠣꠞ꠆ꠡ꠆ꠛꠔꠟ
ꠙꠤꠞꠣꠝꠤꠒꠞ ꠜꠥꠝꠤ ꠍꠣꠠꠣ ꠄꠉꠥ ꠛꠤꠘ꠆ꠖꠥꠔ ꠝꠤꠟꠣ ꠛꠣꠖꠛꠣꠇꠤ ꠔꠤꠜꠥꠎ ꠀꠇꠣꠞꠞ ꠔꠟꠉꠥꠁꠘꠞꠦ ꠙꠤꠞꠣꠝꠤꠒꠞ ꠄꠉꠥ ꠛꠣꠎꠥꠞꠔꠞ ꠇꠄ ⁕ 

ꠙꠤꠞꠣꠝꠤꠒꠞ ꠗꠣꠞ
ꠙꠤꠞꠣꠝꠤꠒꠞ ꠖꠥꠉꠥ ꠡꠘ꠆ꠘꠤꠢꠤꠔ ꠔꠟ ꠝꠣꠘꠤ ꠖꠥꠉꠥ ꠛꠣꠎꠥꠞꠔꠟ ꠛꠣ ꠄꠉꠥ ꠛꠣꠎꠥꠔꠟ ꠀꠞ ꠜꠥꠝꠤ ꠎꠦ ꠞꠦꠈꠣꠔ ꠝꠤꠟꠍꠦ ꠨ ꠔꠣꠞꠦ ꠙꠤꠞꠣꠝꠤꠒꠞ ꠄꠉꠥ ꠗꠣꠞ ꠇꠄ ⁕  ꠀꠛꠣꠞ ꠨ ꠙꠤꠞꠣꠝꠤꠒꠞ ꠄꠇꠦꠞꠦ ꠃꠙꠞꠞ ꠛꠤꠘ꠆ꠖꠥ ꠀꠞ ꠜꠥꠝꠤꠞ ꠎꠦꠇꠥꠘꠥ ꠇꠃꠘꠤꠇ ꠛꠤꠘ꠆ꠖꠥꠞ ꠡꠋꠎꠥꠎꠇ ꠡꠞꠟꠞꠦꠈꠣꠞꠦ ꠙꠤꠞꠣꠝꠤꠒꠞ ꠗꠣꠞ ꠇꠄ ⁕ 

ꠙꠤꠞꠣꠝꠤꠒꠞ ꠡꠤꠞ꠆ꠡꠛꠤꠘ꠆ꠖꠥ
ꠙꠤꠞꠣꠝꠤꠒꠞ ꠛꠣꠎꠥꠞꠔꠟꠞꠦ ꠎꠦ ꠄꠉꠥ ꠡꠣꠗꠣꠞꠘ ꠛꠤꠘ꠆ꠖꠥꠔ ꠝꠤꠟꠍꠦ ꠨ ꠔꠣꠞꠦ ꠙꠤꠞꠣꠝꠤꠒꠞ ꠡꠤꠞ꠆ꠡꠛꠤꠘ꠆ꠖꠥ ꠇꠄ ⁕ 

ꠙꠤꠞꠣꠝꠤꠒꠞ ꠃꠌ꠆ꠌꠔꠣ
ꠙꠤꠞꠣꠝꠤꠒꠞ ꠡꠤꠞ꠆ꠡ ꠕꠘꠦ ꠜꠥꠝꠤꠞ ꠃꠙ꠆ꠞꠦ ꠀꠇꠣ ꠟꠝ꠆ꠛꠖꠂꠞꠊꠞꠦ ꠙꠤꠞꠣꠝꠤꠒꠞ ꠃꠌ꠆ꠌꠔꠣ ꠇꠄ ⁕ 

ꠀꠞ꠆ꠔꠣꠔ

ꠟꠇ

ꠇꠦꠐꠣꠉꠞꠤ:ꠖꠦꠈꠣꠞ ꠎꠦꠉꠣ
ꠇꠦꠐꠣꠉꠞꠤ:ꠙꠣꠇꠣꠘꠤꠞ ꠎꠦꠉꠣ
ꠇꠦꠐꠣꠉꠞꠤ:ꠙꠤꠞꠣꠝꠤꠒ